কর্মজীবনের শুরুটা করেছিলেন সফটওয়ার ইঞ্জিনিয়ার হিসাবে। পায়ের তলায় মাটি শক্ত করতে প্রথম কোম্পানিতে ছিলেন আট বছর। এরপর আর দেরি করেননি। তথ্যপ্রযুক্তি শিল্পের নিত্য নতুন খুঁটিনাটি বঝুতে একের পর এক কোম্পানিতে যোগ দেন। ২০ বছরের কর্মজীবনে কাজ করেন উইপ্রো, কেপজেমিনি, পাটনি কম্পিউটার্সের মতো সংস্থায়। প্রতিটি কোম্পানিতেই সামলেছেন গুরুত্বপূর্ণ পদ। তাঁর নেতৃত্বে নতুন উচ্চতা পায় ওই সংস্থাগুলি। তথ্য প্রযুক্তি ক্ষেত্রে তাঁর অনবদ্য অবদানের জন্য স্বীকৃতিও পেয়েছেন প্রচুর। মুম্বই আইআইটির এই প্রাক্তনীর নাম দর্শনা পাই। বর্তমানে তিনি ‘ভারচুসা’-র ভাইস প্রেসিডেন্ট। মূলত‌ ব্রিটেন, আমেরিকা, ইউরোপীয় ইউনিয়ন, এশিয়া ও পশ্চিম এশিয়ার গ্রাহকদের তথ্যপ্রযুক্তি পরিষেবা দেয় ‘ভারচুসা’।